**ข่าวประชาสัมพันธ์**

คณะผู้บริหารท้องถิ่น สมาชิกสภา อบต. พนักงานส่วนตำบล และพนักงานจ้างทุกท่าน

องค์การบริหารส่วนตำบลศรีสว่างอำเภอนาโพธิ์ จังหวัดบุรีรัมย์

**โครงการ "หิ้วปั่นโตเข้าวัด ฟังธรรม ประจำปี ๒๕๖5"**

**---------------------------------------------------------------------------------------------------------------------------------**

**ประเด็น** เรื่อง การส่งเสริมสนับสนุนในหน่วยงานให้หิ้วถุงผ้า นุ่งผ้าไทย ใช้ตะกร้าหรือปิ่นโตหรือ

ผลิตภัณฑ์ที่เป็นมิตรกับสิ่งแวดล้อม เพื่อลดการใช้ถุงพลาสติก

**สร้างวินัย "ลดการใช้ถุงพลาสติก" ลดโลกร้อน ก่อนสายเกินแก้**

สาเหตุของปัญหาโลกร้อนล้วนมาจากกิจกรรมหรือฝีมือของมนุษย์ ที่ทำให้ก๊าซคาร์บอนได ออกไซด์ขึ้นสู่ชั้นบรรยากาศมากเกินไป จนความร้อนจากพื้นโลกไม่สามารถสะท้อนออกนอกโลกได้ก่อให้เกิดการเปลี่ยนแปลงสภาวะอากาศอย่างรุนแรงไปทั่วโลก จำเป็นอย่างยิ่งที่มนุษยชาติต้องร่วมกันลดการเผาผลาญเชื้อเพลิง และปล่อยก๊าซคาร์บอนไดออกไซด์ให้น้อยที่สุด

สิ่งที่ใกล้ตัวและจับต้องได้อย่างชัดเจนของสาเหตุแห่งภาวะโลกร้อน คือ "ถุงพลาสติก" ที่ถูกใช้ในการรองรับสินค้านานาชนิด ยิ่งมีการใช้ถุงพลาสติกมากเท่าไหร่ ปริมาณก๊าซคาร์บอนไดออกไชด์ย่อมถูกปล่อยสู่ชั้นบรรยากาศมากขึ้นเท่านั้น ตั้งแต่กระบวนการผลิตและการทำลายไม่ว่าเป็นการจะฝัง ซึ่งการย่อยสลายใช้เวลานานแต่หากทำลายโดยการเผาจะก่อเกิดสารพิษตามด้วยปัญหามลพิษ อีกเช่นกัน

โดยข้อมูลของกรมควบคุมมลพิษ ระบุว่าแต่ละปีมีขยะพลาสติกและโฟมมากถึง ๒.๗ ล้านตัน หรือเฉลี่ย ๗,๐๐๐ ตันต่อวัน ในจำนวนนี้กว่า ๕,๓๐๐ ตัน หรือกว่า ๘o เปอร์เซนต์เป็นถุงพลาสติกที่ใช้เวลาในการย่อยสลายมากถึง ๔๕0 ปี นอกจากนี้มีข้อมูลเกี่ยวกับถุงพลาสติก ถูกระบุถึงว่าในทุกๆ ปี ผู้คนชอปปิ้งซื้อของทั่วโลกใช้ถุงพลาสติกมากกว่า ๑0,000 ล้านใบต่อปี ซึ่งจะต้องใช้เวลาย่อยสลายนานกว่า ๑,๐00 ปี ถุงพลาสติก ๑.๖ ล้านใบ สามารถนำไปเรียงเป็นเส้นรอบวงโลกได้ ๑ รอบที่เดียว หรือทุก 1 ตารางไมล์ จะพบถุงพลาสติก ๔๖,000 ใบ ลอยอยู่ในมหาสมุทร ส่งผลให้แต่ละปีมีนกทะเลตาย ๑ ล้านตัว รวมทั้งสัตว์ทะเลอื่นๆ อีกว่า ๑๐๐,000 ตัว ไม่รวมปลาอีกนับไม่ถ้วน หรือเฉพาะถุงพลาสติกที่คนไทยใช้ใน ๑ ปี นั้นถูกเปรียบเทียบว่าหากนำมาต่อกัน จะได้ระยะทางเท่ากับเดินทางไปกลับดวงจันทร์ ๗ รอบเลยทีเดียว

ที่ผ่านมาองค์กรภาครัฐและเอกชนต่างตระหนักถึงปัญหาดังกล่าวและมีการรณรงค์ "ลด ละ เลิก" การใช้ถุงพลาสติกมาอย่างต่อเนื่อง หากเป็นบรรดาห้างร้านค้าปลีก จะมีแคมเปญรณรงค์ "ใช้ถุงผ้า" สำหรับการ ชอปปิ้ง แทนการรับถุงพลาสติก ซึ่งต้องยอมรับว่ายังเป็นเพียง "กระแส" และ "ตื่นตัว" เฉพาะในช่วงจัดกิจกรรมแคมเปญ หรือ เมื่อเกิดภัยพิบัติที่สะท้อนหรือตอกย้ำปัญหาเป็นครั้งคราวไป

เริ่มต้นจากตัวเราปรับเปลี่ยนพฤติกรรมปฏิเสธการรับถุงพลาสติก เริ่มต้นการใช้ถุงผ้าเป็นกิจวัตรประจำวันตั้งแต่วันนี้ ก็จะช่วยลดปริมาณขยะ ขยายวงกว้างของความพยายามในการลดภาวะโลกร้อนได้ไม่น้อย

ดังนั้น องค์การบริหารส่วนตำบลศรีสว่าง จึงได้ประกาศประชาสัมพันธ์ให้กับคณะผู้บริหารพนักงานส่วนตำบล และพนักงานจ้างทุกท่านในการเข้าร่วมกิจกรรม โครงการดังกล่าว โดยจัดกิจกรรมในวันเข้าพรรษาและวันออกพรรษา

จึงประกาศและแจ้งเวียนมาเพื่อทราบโดยทั่วกัน

ทั้งนี้ ตั้งแต่วันที่ 1 สิงหาคม ๒๕๖5 เป็นต้นไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

สำนักงานปลัดองค์การบริหารส่วนตำบลศรีสว่าง